CELEX: 62019CN0227
Language: mt
Date: 2019-03-14 00:00:00
Title: Kawża C-227/19: Talba għal deċiżjoni preliminari mressqa mil-Landesverwaltungsgericht Steiermark (l-Awstrija) fl-14 ta’ Marzu 2019 — DX

24.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/7
            
         
      Talba għal deċiżjoni preliminari mressqa mil-Landesverwaltungsgericht Steiermark (l-Awstrija) fl-14 ta’ Marzu 2019 — DX
      (Kawża C-227/19)
      (2019/C 213/07)
      Lingwa tal-kawża: il-Ġermaniż
      
         Qorti tar-rinviju
      
      Landesverwaltungsgericht Steiermark
      
         Partijiet fil-kawża prinċipali
      
      
         Rikorrenti DX
      
         Awtorità konvenuta: Bürgermeister der Stadt Graz
      
         Intervenjenti: Finanzpolizei
      
         Domandi preliminari
      
      
                  1)
               
               
                  L-Artikolu 56 TFUE kif ukoll id-Direttiva 96/71/KE tal-Parlament Ewropew u tal-Kunsill tas-16 ta’ Diċembru 1996 dwar l-istazzjonar ta’ ħaddiema fil-qafas ta’ prestazzjoni ta’ servizzi (1) u d-Direttiva 2014/67/UE tal-Parlament Ewropew u tal-Kunsill tal-15 ta’ Mejju 2014 li timplimenta d-Direttiva 96/71/KE (2) għandhom jiġu interpretati fis-sens li jipprekludu dispożizzjoni legali nazzjonali li, fil-każ ta’ ksur tal-obbligi formali dwar l-impjieg transkonfinali ta’ ħaddiema, bħalma huma n-nuqqas li jitħejjew dokumenti dwar il-pagi jew in-nuqqas li jiġu ppreżentati dikjarazzjonijiet quddiem iz-Zentrale Koordinationsstelle (l-Uffiċċju ta’ Koordinazzjoni Ċentrali, l-Awstrija), tipprevedi multi għolja ħafna, u b’mod partikolari multi minimi għolja, li jiġu imposti b’mod kumulattiv għal kull ħaddiem ikkonċernat?
               
            
                  2)
               
               
                  Fil-każ li l-ewwel domanda ma tingħatax risposta fl-affermattiv:
                  L-Artikolu 56 TFUE kif ukoll id-Direttiva 96/71 u d-Direttiva 2014/67 għandhom jiġu interpretati fis-sens li jipprekludu li, fil-każ ta’ ksur tal-obbligi formali dwar l-impjieg transkonfinali ta’ ħaddiema, jiġu imposti multi kumulattivi mingħajr limitu massimu assolut?
               
            
         (1)  ĠU Edizzjoni Speċjali bil-Malti, Kapitolu 5, Vol. 2, p. 431, rettifika fil-ĠU 2015, L 16, p. 66.
      
         (2)  Direttiva 2014/67/UE tal-Parlament Ewropew u tal-Kunsill tal-15 ta’ Mejju 2014 dwar l-infurzar tad-Direttiva 96/71/KE dwar l-istazzjonament ta’ ħaddiema fil-qafas tal-prestazzjoni ta’ servizzi u li temenda r-Regolament (UE) Nru 1024/2012 dwar il-kooperazzjoni amministrattiva permezz tas-Sistema ta’ Informazzjoni tas-Suq Intern (ĠU 2014, L 159, p. 11).